ພາກສ່ວນ ການຜະລິດ ຂອງຈີນ ຊັກຊ້າລົງ ໃນເດືອນນີ້
ພາກສ່ວນການຜະລິດຂອງຈີນ ຊັກຊ້າລົງ ເປັນເດືອນທີສອງລຽນຕິດ ໃນເດືອນທັນວານີ້.
ການສຳຫຼວດທີ່ນຳອອກເຜີຍແຜ່ໃນວັນສຸກມື້ນີ້ສະແດງໃຫ້ເຫັນວ່າພາກສ່ວນການຜະລິດຂອງ ຈີນໄດ້ຊັກຊ້າລົງ ໃນເດືອນທັນວາເປັນເດືອນທີສອງ ຍ້ອນຄວາມຕ້ອງການສິນຄ້າຂອງໂລກ ຫຼຸດລົງພ້ອມໆກັບທີ່ໄດ້ເກີດບັນຫາທາງດ້ານການເງິນໃນສະຫະລັດ ແລະໃນຢູໂຣບ ດັດຊະນີຜູ້ບໍລິຫານດ້ານການຊື້ HSBC ລ່າສຸດທີ່ແນໃສ່ເພື່ອແຈ້ງລ່ວງໜ້າກ່ຽວກັບສະພາບ ອຸສາຫະກຳຂອງຈີນ ກ່ອນການພິມເຜີຍແຜ່ຂໍ້ມູນຢ່າງເປັນທາງການແມ່ນຢູ່ໃນລະດັບ 48 7 ໃນເດືອນທັນວາຈາກລະດັບຕໍ່າຂອງໄລຍະ 32 ເດືອນ 47 7 ໃນເດືອນພະຈິກ ໂຕເລກທີ່ກາຍ 50 ແມ່ນສະແດງໃຫ້ເຫັນເຖິງການ ຂະຫຍາຍໂຕຂະນະທີ່ໂຕເລກຕໍ່າກວ່າ 50 ແມ່ນສະແດງໃຫ້ເຫັນເຖິງການຫຼຸດຖອຍ ທ່ານ Qu Hongbin ຫົວໜ້ານັກເສດຖະສາດຂອງ HSBC ກ່າວວ່າ ລະດັບຂອງການຊັກ ຊ້າລົງແມ່ນມີຄວາມທຸ່ນທ່ຽງແລ້ວ ແຕ່ທ່ານກໍກ່າວຕື່ມວ່າ ຄວາມຕ້ອງການພາຍນອກທີ່ອ່ອນ ແອລົງພວມເລີ່ມມີຜົນກະທົບຕໍ່ເສດຖະກິດພາຍໃນປະເທດແລ້ວ ທ່ານ Qu ກ່າວຕື່ມວ່າຈີນສາມາດທີ່ຈະຫຼີກລ້ຽງສະພາບເສດຖະກິດຊັກຊ້າລົງກວ່ານີ້ໄດ້ຕາບ ໃດທີ່ມີການດຳເນີນນະໂຍບາຍເອົາມາຕະການຫຼຸດຜ່ອນທີ່ມີການກັ່ນກອງໃນໄລຍະສອງສາມ ເດືອນນີ້